ddrg/super_eurlex huggingface dataset:
Rådets afgørelse

af 24. april 2001

om supplering af afgørelse 98/627/FUSP om en særlig EU-aktion vedrørende minerydningsbistand

(2001/328/FUSP)

RÅDET FOR DEN EUROPÆISKE UNION HAR -

under henvisning til fælles aktion 96/588/FUSP af 1. oktober 1996 vedrørende personelminer(1), særlig dennes artikel 8 sammenholdt med artikel 23, stk. 2, i traktaten om Den Europæiske Union, og

ud fra følgende betragtninger:

(1) Rådet vedtog ved afgørelse 98/627/FUSP(2), at Unionen skal iværksætte en særlig EU-akion vedrørende minerydningsbistand.

(2) Rådet anmodede ved afgørelse 98/628/FUSP(3) Den Vesteuropæiske Union (WEU) om at gennemføre denne aktion.

(3) Med henblik på at afslutte missionen vil det ved en udvidelse af dens finansieringsramme være muligt at støtte de kroatiske minerydningsaktioner for 2001 og give missionen tid til gradvis at blive nedtrappet, samtidig med at dens igangværende programmer og projekter afsluttes.

(4) Der bør derfor skaffes yderligere midler til at fortsætte gennemførelsen af afgørelse 98/627/FUSP indtil november 2001, som er det tidspunkt, hvor missionen bør afsluttes -

TRUFFET FØLGENDE AFGØRELSE:

Artikel 1

1. Det finansielle referencegrundlag til dækning af de operationelle udgifter, som gennemførelsen af afgørelse 98/627/FUSP medfører, er på 111782 EUR for året 2001.

2. Dette beløb er en ekstraudgift i forhold til det, der er fastsat i afgørelse 98/627/FUSP som suppleret ved afgørelse 2000/231/FUSP(4).

Artikel 2

WEU underrettes om denne afgørelse i overensstemmelse med Rådets konklusioner af 14. maj 1996 om fremsendelse af dokumenter fra Den Europæiske Union til WEU.

Artikel 3

Denne afgørelse får virkning på dagen for vedtagelsen.

Den udløber den 30. november 2001.

Artikel 4

Denne afgørelse offentliggøres i EF-Tidende.

Udfærdiget i Luxembourg, den 24. april 2001.

På Rådets vegne

M. Winberg

Formand

(1) EFT L 260 af 12.10.1996, s. 1.

(2) EFT L 300 af 11.11.1998, s. 1.

(3) EFT L 300 af 11.11.1998, s. 2.

(4) EFT L 73 af 22.3.2000, s. 2.
Kommissionens beslutning

af 24. april 2001

om ændring af beslutning 2001/257/EF om fastlæggelse af betingelserne for bekæmpelse og udryddelse af mund- og klovesyge i Det Forenede Kongerige i henhold til artikel 13 i direktiv 85/511/EØF

(meddelt under nummer K(2001) 1148)

(EØS-relevant tekst)

(2001/326/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 85/511/EØF af 18. november 1985 om fællesskabsforanstaltninger til bekæmpelse af mund- og klovesyge(3), senest ændret ved akten vedrørende Østrigs, Sveriges og Finlands tiltrædelse, særlig artikel 13, stk. 3, og

ud fra følgende betragtninger:

(1) Myndighederne i Det Forenede Kongerige har forelagt Kommissionen et program for beskyttende vaccination af kvæg på visse klart definerede betingelser som et yderligere middel til at bekæmpe og udrydde mund- og klovesyge samtidig med den forebyggende aflivning af dyr af modtagelige arter i bestemte områder med tæt husdyrbelægning.

(2) Kommissionen har vedtaget beslutning 2001/257/EF om fastlæggelse af betingelserne for bekæmpelse og udryddelse af mund- og klovesyge i Det Forenede Kongerige i henhold til artikel 13 i direktiv 85/511/EØF(4).

(3) Med henvisning til den nuværende epidemiologiske situation bør det område, hvor der kan vaccineres, tilpasses gennem en ændring af bilag II til beslutning 2001/257/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilag II til Kommissionens beslutning 2001/257/EF ændres "De administrative områder i grevskaberne Cumbria og Devon i Storbritannien." til "De administrative områder i grevskaberne Cumbria, Devon, Cornwall, Somerset og Dorset i Storbritannien.".

Artikel 2

Denne beslutning er rettet til medlemsstaterne.

Udfærdiget i Bruxelles, den 24. april 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 315 af 26.11.1985, s. 11.

(4) EFT L 91 af 31.3.2001, s. 98.
Rådets afgørelse

af 14. maj 2001

om beskikkelse af et belgisk medlem af Regionsudvalget

(2001/391/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Joseph MARAITE er trådt tilbage som medlem, hvilket Rådet blev underrettet om den 30. januar 2001,

under henvisning til indstillingen fra den belgiske regering -

TRUFFET FØLGENDE AFGØRELSE:

Eneste artikel

Karl-Heinz LAMBERTZ beskikkes som medlem af Regionsudvalget som efterfølger for Joseph MARAITE for den resterende del af dennes mandatperiode, dvs. indtil den 25. januar 2002.

Udfærdiget i Bruxelles, den 14. maj 2001.

På Rådets vegne

A. Lindh

Formand

(1) EFT L 28 af 4.2.1998, s. 19.
Kommissionens beslutning

af 15. maj 2001

om en overgangsperiode på to år for Spanien til at tilpasse dets regnskabssystem til Europa-Parlamentets og Rådets forordning (EF) nr. 2516/2000

(meddelt under nummer K(2001) 1415)

(Kun den spanske udgave er autentisk)

(2001/387/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2223/96 om det europæiske national- og regionalregnskabssystem i Det Europæiske Fælleskab (ENS 95)(1), senest ændret ved Europa-Parlamentets og Rådets forordning (EF) nr. 2516/2000(2), og

ud fra følgende betragtninger:

(1) Forordning (EF) nr. 2223/96 om ENS 95 udgør referencerammen for de fælles standarder, definitioner, klassifikationer og regnskabsregler, der skal anvendes ved udarbejdelse af medlemsstaternes regnskaber til opfyldelse af Fællesskabets statistiske behov, således at der kan opnås resultater, der er sammenlignelige medlemsstaterne imellem.

(2) Forordning (EF) nr. 2516/2000 sikrer sammenlignelighed og gennemsigtighed medlemsstaterne imellem ved registreringen af skatter og bidrag til sociale ordninger i ENS 95 med henblik på proceduren i forbindelse med uforholdsmæssigt store underskud. Den offentlige sektors nettolåntagning/nettolångivning omfatter ikke skatter og bidrag til sociale ordninger, som ikke forventes at indgå.

(3) I henhold til artikel 7 i forordning (EF) nr. 2516/2000 kan medlemsstaterne anmode Kommissionen om en overgangsperiode på højst to år til at tilpasse deres regnskabssystemer til forordning (EF) nr. 2516/2000.

(4) Ved brev af 10. januar 2001 har de spanske myndigheder anmodet om en overgangsperiode på to år til at tilpasse deres regnskabssystemer til forordning (EF) nr. 2516/2000.

(5) Spanien har i mange år baseret registreringen i sit nationalregnskab af skatter og bidrag til sociale ordninger på ansættelser og angivelser. Spanien har over for Kommissionen tilstrækkelig behørigt dokumenteret behovet for at forbedre sit kendskab til disse indtægters størrelse for at kunne tilpasse sine regnskabssystemer til forordning (EF) nr. 2516/2000.

(6) Spanien har forelagt Kommissionen et arbejdsprogram, som alle de pågældende offentlige nationale myndigheder er inddraget i -

VEDTAGET FØLGENDE BESLUTNING:

Artikel 1

I overensstemmelse med artikel 7 i forordning (EF) nr. 2516/2000 indrømmes Spanien en overgangsperiode på to år til at tilpasse sine regnskabssystemer til denne forordning senest den 7. november 2002.

Artikel 2

Denne beslutning er rettet til Kongeriget Spanien.

Udfærdiget i Bruxelles, den 15. maj 2001.

På Kommissionens vegne

Pedro Solbes Mira

Medlem af Kommissionen

(1) EFT L 310 af 30.11.1996, s. 1.

(2) EFT L 290 af 17.11.2000, s. 1.
Rådets afgørelse

af 4. april 2001

om godkendelse på Det Europæiske Fællesskabs vegne af tungmetalprotokollen til 1979-konventionen om grænseoverskridende luftforurening over store afstande

(2001/379/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 175, stk. 1, sammenholdt med artikel 300, stk. 2, første punktum, og stk. 3, første afsnit,

under henvisning forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Fællesskabet undertegnede den 24. juni 1998 i Århus protokollen om tungmetaller til 1979-konventionen om grænseoverskridende luftforurening over store afstande (i det følgende benævnt "protokollen").

(2) Protokollen tager sigte på at begrænse tungmetalemissioner, der er forårsaget af menneskers aktiviteter, som kan transporteres i luften over store afstande på tværs af grænserne, og som kan få alvorlige negative virkninger for menneskers sundhed eller miljøet.

(3) Ifølge protokollen skal de samlede årlige emissioner til atmosfæren af cadmium, bly og kviksølv begrænses, og der skal anvendes foranstaltninger til produktkontrol.

(4) Foranstaltningerne i protokollen bidrager til at nå målsætningerne for Fællesskabets miljøpolitik.

(5) Fællesskabet og medlemsstaterne samarbejder på grundlag af deres respektive beføjelser med tredjelande og de kompetente internationale organisationer.

(6) Fællesskabet bør godkende protokollen -

TRUFFET FØLGENDE AFGØRELSE:

Artikel 1

Protokollen om tungmetaller til 1979-konventionen om grænseoverskridende luftforurening over store afstande, der blev undertegnet den 24. juni 1998, godkendes herved på Fællesskabets vegne.

Protokollens tekst er knyttet som bilag til denne afgørelse.

Artikel 2

Formanden for Rådet bemyndiges herved til at udpege den person, der har fuldmagt til at deponere godkendelsesinstrumenterne hos De Forenede Nationers generalsekretær i overensstemmelse med protokollens artikel 16.

Artikel 3

Denne afgørelse offentliggøres i De Europæiske Fællesskabers Tidende.

Udfærdiget i Luxembourg, den 4. april 2001.

På Rådets vegne

B. Rosengren

Formand

(1) EFT C 311 E af 31.10.2000, s. 136.

(2) Udtalelse afgivet den 24.10.2000 (endnu ikke offentliggjort i EFT).
Kommissionens beslutning

af 15. maj 2001

om det maksimale støttebeløb for privat oplagring af olivenolie i forbindelse med den fjerde dellicitation, der blev fastsat ved forordning (EF) nr. 327/2001

(meddelt under nummer K(2001) 1235)

(Kun den spanske og den græske udgave er autentisk)

(2001/386/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF)nr. 2826/2000(2), særlig artikel 12a, og

ud fra følgende betragtninger:

(1) I henhold til Kommissionens forordning (EF) nr. 327/2001 af 16. februar 2001 om bemyndigelse til at indgå kontrakter om privat oplagring af olivenolie og om licitation af begrænset varighed vedrørende den dertil hørende støtte(3) bemyndiges de i forordningens artikel 1 omhandlede organer til at indgå kontrakter om privat oplagring af den jomfruolie og ekstra jomfruolie, som de markedsfører.

(2) Der åbnes en licitation af begrænset varighed. Der gennemføres fire dellicitationer fra den 1. marts 2001. Den første dellicitation var begrænset til de sammenslutninger og foreninger, der er omhandlet i artikel 12a, første afsnit, andet punktum, i forordning nr. 136/66/EØF. De følgende tre dellicitationer åbnes for alle anerkendte erhvervsdrivende, der er omhandlet i artikel 3, stk. 1, i Kommissionens forordning (EF) nr. 2768/98 af 21. december 1998 om støtteordningen for privat oplagring af olivenolie(4).

(3) Efter artikel 12a i forordning nr. 136/66/EØF kan der ydes støtte til at gennemføre oplagringskontrakter. Støttebeløbet bør fastsættes under hensyn til de bud, der blev indgivet med henblik på den fjerde dellicitation, og til mulighederne for at regulere markedet i betydelig grad.

(4) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

VEDTAGET FØLGENDE BESLUTNING:

Artikel 1

For den fjerde dellicitation, der er omhandlet i artikel 3 i forordning (EF) nr. 327/2001, fastsættes det maksimale støttebeløb, jf. artikel 12a i forordning nr. 136/66/EØF, til:

Jomfruolie eller ekstra jomfruolie:

- i Spanien: 1,22 EUR/1000 kg

- i Grækenland: 1,22 EUR/1000 kg.

Artikel 2

Denne beslutning er rettet til Kongeriget Spanien og Den Hellenske Republik.

Udfærdiget i Bruxelles, den 15. maj 2001.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 328 af 23.12.2000, s. 2.

(3) EFT L 48 af 17.2.2001, s. 9.

(4) EFT L 346 af 22.12.1998, s. 14.
Kommissionens beslutning

af 3. maj 2001

om ændring af beslutning 2000/418/EF for så vidt angår import fra Brasilien og Singapore

(meddelt under nummer K(2001) 1170)

(EØS-relevant tekst)

(2001/384/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 22, og

ud fra følgende betragtninger:

(1) I Kommissionens beslutning 2000/418/EF af 29. juni 2000 om regulering af anvendelsen af materiale, der udgør en risiko med hensyn til overførbare spongiforme encephalopatier, og om ændring af beslutning 94/474/EF(2), senest ændret ved beslutning 2001/270/EF(3), er der fastsat bestemmelser om fjernelse og destruktion af visse former for specificeret risikomateriale. Den indeholder også restriktioner i forbindelse med produktionen af visse materialer, visse slagtemetoder og import i den forbindelse. Den bør tages op til revision på baggrund af nye videnskabelige oplysninger.

(2) Den Videnskabelige Styringskomité (VSK) konkluderede i sin udtalelse af 30. marts 2001 om den geografiske BSE-risiko i visse tredjelande, at kun i Brasilien og Singapore er BSE-forekomst hos kvæg af national oprindelse meget usandsynlig ud over i de lande, der var vurderet i forvejen. Hvad angår alle øvrige lande, som Den Videnskabelige Styringskomité afsluttede evalueringen af på mødet, konkluderede komitéen, at BSE-forekomst hos kvæg af national oprindelse i bedste fald er usandsynlig, men ikke udelukket.

(3) Ved beslutning 2000/418/EF er der indført importrestriktioner fra den 31. marts 2001. Denne beslutning får derfor virkning fra den 1. april 2001.

(4) Beslutning 2000/418/EF bør ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag III til beslutning 2000/418/EF affattes således:

"BILAG III

Tredjelande som omhandlet i artikel 6, stk. 3

Argentina

Australien

Botswana

Brasilien

Chile

Namibia

New Zealand

Nicaragua

Paraguay

Singapore

Swaziland

Uruguay.".

Artikel 2

Denne beslutning anvendes fra den 1. april 2001.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. maj 2001.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 158 af 30.6.2000, s. 76.

(3) EFT L 94 af 4.4.2001, s. 29.
Rådets afgørelse

af 14. maj 2001

om gennemførelse af fælles holdning 98/350/FUSP med henblik på Den Europæiske Unions bidrag til missionen til fremme af den interne dialog i Togo

(2001/375/FUSP)

RÅDET FOR DEN EUROPÆISKE UNION HAR -

under henvisning til Rådets fælles holdning 98/350/FUSP af 25. maj 1998 vedrørende menneskerettigheder, demokratiske principper, retsstatsprincippet og god regeringsførelse i Afrika(1), sammenholdt med artikel 23, stk. 2, første afsnit, andet led, i traktaten om Den Europæiske Union, og

ud fra følgende betragtninger:

(1) George Reisch, Bernard Stasi og Paul von Stülpnagel har siden indgåelsen af aftalen mellem parterne i Togo den 24. december 1998 med støtte fra Den Europæiske Union udført en mæglingsmission til fremme af dialogen i Togo.

(2) Denne mission har bidraget til de fremskridt, der er konstateret i den interne dialog i Togo, navnlig i forbindelse med forberedelserne og opfølgningen af den rammeaftale, der blev undertegnet den 29. juli 1999 i Lomé, i det følgende benævnt "rammeaftale".

(3) Rådet bekræftede på samlingen den 13. juni 2000, at EU er rede til at støtte en fortsættelse af missionen til fremme af den interne dialog i Togo for at fremme en demokratisk gennemførelse af valgprocessen i dette land.

(4) Den uafhængige nationale valgkommission i Togo bebudede den 30. januar 2001, at parlamentsvalget finder sted den 14. og 28. oktober 2001.

(5) Der er på den baggrund al mulig grund til at bidrage til fortsættelsen af missionen til fremme af den interne dialog i Togo for at konsolidere fremskridtene i denne dialog efter Lomé-rammeaftalens bestemmelser og sideløbende hermed sikre EU's indsats større synlighed -

TRUFFET FØLGENDE AFGØRELSE:

Artikel 1

1. George Reisch (ordfører), Bernard Stasi og Paul von Stülpnagel, i det følgende benævnt "mæglerne", udpeges til at udføre missionen til fremme af den interne dialog i Togo på Den Europæiske Unions vegne.

2. Formålet med denne mission er gennem mægling over for hver af parterne i Togo at få disse til med oprigtighed og respekt for menneskerettighederne at gennemføre bestemmelserne i rammeaftalen med henblik på at skabe de politiske betingelser for en dialog, som gør det muligt at afholde parlamentsvalget uden problemer og opnå ro i det politiske liv i Togo.

Artikel 2

Missionen til fremme af den interne dialog i Togo finder sted med referat til formandskabet for Den Europæiske Union bistået af generalsekretæren/den højtstående repræsentant. Mæglerne aflægger rapport til Rådet og Kommissionen efter hver mission.

Artikel 3

1. Den Europæiske Union bidrager til missionen til fremme af den interne dialog i Togo.

2. Det finansielle referencegrundlag til dette formål er på 79000 EUR.

3. De udgifter, der finansieres af beløbet i stk. 2, administreres efter de gældende fællesskabsprocedurer og -regler på budgetområdet.

Artikel 4

Denne afgørelse har virkning fra datoen for vedtagelsen.

Den udløber den 30. november 2001.

Artikel 5

Denne afgørelse offentliggøres i EF-Tidende.

Udfærdiget i Bruxelles, den 14. maj 2001.

På Rådets vegne

A. Lindh

Formand

(1) EFT L 158 af 2.6.1998, s. 1.
Kommissionens beslutning

af 6. april 2001

om det maksimale støttebeløb for privat oplagring af olivenolie i forbindelse med den anden dellicitation, der blev fastsat ved forordning (EF) nr. 327/2001

(meddelt under nummer K(2001) 847)

(Kun den spanske og den græske udgave er autentisk)

(2001/377/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1), senest ændret ved forordning (EF) nr. 2826/2000(2), særlig artikel 12a, og

ud fra følgende betragtninger:

(1) I henhold til Kommissionens forordning (EF) nr. 327/2001 af 16. februar 2001 om bemyndigelse til at indgå kontrakter om privat oplagring af olivenolie og om licitation af begrænset varighed vedrørende den dertil hørende støtte(3) bemyndiges de i forordningens artikel 1 omhandlede organer til at indgå kontrakter om privat oplagring af den jomfruolie og ekstra jomfruolie, som de markedsfører.

(2) Der åbnes en licitation af begrænset varighed. Der gennemføres fire dellicitationer fra den 1. marts 2001. Den første dellicitation var begrænset til de sammenslutninger og foreninger, der er omhandlet i artikel 12a, stk. 1, andet punktum, i forordning nr. 136/66/EØF. De følgende tre dellicitationer åbnes for alle anerkendte erhvervsdrivende, der er omhandlet i artikel 3, stk. 1, i forordning (EF) nr. 2768/98(4).

(3) Efter artikel 12a i forordning nr. 136/66/EØF kan der ydes støtte til at gennemføre oplagringskontrakter. Støttebeløbet bør fastsættes under hensyn til de bud, der blev indgivet med henblik på den anden dellicitation, og til mulighederne for at regulere markedet i betydelig grad.

(4) I Grækenland blev der ikke indgivet bud til den anden dellicitation.

(5) De i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

VEDTAGET FØLGENDE BESLUTNING:

Artikel 1

For den anden dellicitation, der er omhandlet i artikel 3 i forordning (EF) nr. 327/2001, fastsættes det maksimale støttebeløb, jf. artikel 12a i forordning nr. 136/66/EØF, til:

>TABELPOSITION>

Artikel 2

Denne beslutning er rettet til Kongeriget Spanien og Den Hellenske Republik.

Udfærdiget i Bruxelles, den 6. april 2001.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66.

(2) EFT L 328 af 23.12.2000, s. 2.

(3) EFT L 48 af 17.2.2001, s. 9.

(4) EFT L 346 af 22.12.1998, s. 14.
Rådets afgørelse

af 7. maj 2001

om tilpasning af dagpengene til Det Økonomiske og Sociale Udvalgs medlemmer og deres suppleanter

(2001/368/EF, Euratom)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 258, stk. 4,

under henvisning til traktaten om oprettelse af Det Europæiske Atomenergifællesskab, særlig artikel 166, stk. 4,

under henvisning til Det Økonomiske og Sociale Udvalgs anmodning af 15. marts 2001, og

ud fra følgende betragtninger:

(1) Dagpengene til Det Økonomiske og Sociale Udvalgs medlemmer og deres suppleanter, som er fastsat ved Rådets afgørelse 81/121/EØF(1) bør tilpasses.

(2) Det er hensigtsmæssigt, at dagpengene kan tages op til revision efter et år, under overholdelse af Rådets princip om, at godtgørelse af udgifter skal bygge på de faktisk afholdte udgifter frem for faste beløb.

(3) Det bør overlades til Det Økonomiske og Sociale Udvalg at fastsætte dagpengene til eksperter -

TRUFFET FØLGENDE AFGØRELSE:

Artikel 1

Artikel 2 i Rådets afgørelse 81/121/EØF affattes således: "Artikel 2

1. Dagpenge pr. rejsedag er på:

- 120 EUR for medlemmer og suppleanter.

2. Dagpenge pr. mødedag er på:

- 181 EUR for medlemmer og suppleanter.

3. Hvis den dagpengeberettigede på tilfredsstillende vis godtgør at have afholdt udgifter til en overnatning på arbejdsstedet, ydes supplerende dagpenge på 25 EUR."

Artikel 2

Rådet kan revidere de beløb, der er fastsat i denne afgørelses artikel 1, på grundlag af en rapport, som Det Økonomiske og Sociale Udvalg forelægger efter den 1. maj 2002.

Artikel 3

Denne afgørelse får virkning fra den 1. maj 2001.

Den udløber den 31. december 2002.

Udfærdiget i Bruxelles, den 7. maj 2001.

På Rådets vegne

B. Ringholm

Formand

(1) EFT L 67 af 12.3.1981, s. 29. Senest ændret ved Rådets afgørelse 95/358/EF, Euratom (EFT L 205 af 31.8.1995, s. 38).